కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
పెర్త్‌లో మూడోరోజు ముగిసిన ఆట.. 175 ఆధిక్యంలో ఆసీస్
పిచ్‌ బౌలర్లకి అతిగా అనుకూలిస్తున్న నేపథ్యంలో.. 250పైచిలుకు లక్ష్యాన్ని చేధించడం భారత్‌కి కత్తిమీద సామే..!
Samayam Telugu | Updated:
Dec 16, 2018, 03:49PM IST
పెర్త్‌లో మూడోరోజు ముగిసిన ఆట.. 175 ఆధిక్యంలో ఆసీస్
భారత్‌తో పెర్త్ వేదికగా జరుగుతున్న రెండో టెస్టు మ్యాచ్‌లో ఆతిథ్య ఆస్ట్రేలియా పట్టు బిగించింది. ఆటలో మూడో రోజైన ఆదివారం ఓవర్‌నైట్ స్కోరు 172/3‌తో తొలి ఇన్నింగ్స్‌ని కొనసాగించిన టీమిండియా.. కెప్టెన్ విరాట్ కోహ్లీ (123: 257 బంతుల్లో 13x4, 1x6) శతకం బాదినా.. మిగిలిన టాప్ ఆర్డర్ బ్యాట్స్‌మెన్, టెయిలెండర్లు నిరాశపరచడంతో 283 పరుగులకి ఆలౌటైంది. దీంతో.. 43 పరుగుల తొలి ఇన్నింగ్స్ ఆధిక్యాన్ని అందుకున్న ఆస్ట్రేలియా జట్టు ఈరోజు ఆట ముగిసే సమయానికి 132/4తో నిలిచింది. క్రీజులో ఉస్మాన్ ఖవాజా (41 బ్యాటింగ్: 102 బంతుల్లో 5x4), కెప్టెన్ టిమ్‌పైన్ (8 బ్యాటింగ్: 26 బంతుల్లో 1x4) ఉండగా.. 175 పరుగుల ఆధిక్యంలో ఆస్ట్రేలియా కొనసాగుతోంది. పిచ్‌ బౌలర్లకి అతిగా అనుకూలిస్తున్న నేపథ్యంలో.. 250పైచిలుకు లక్ష్యాన్ని చేధించడం భారత్‌కి కత్తిమీద సామే..! కాబట్టి.. సోమవారం తొలి సెషన్‌లో భారత్ బౌలర్లు రాణించడంపైనే మ్యాచ్ ఫలితం ఆధారపడి ఉంటుంది.
That was HUGE from Pant!  Live coverage here: https://t.co/mzWOwmJytC #AUSvIND https://t.co/99Pxf5kwKF
&mdash; cricket.com.au (@cricketcomau) 1544938346000
ఆస్ట్రేలియా రెండో ఇన్నింగ్స్‌లో ఓపెనర్ హారిస్ (20: 56 బంతుల్లో 2x4) తక్కువ స్కోరుకే బుమ్రా బౌలింగ్‌లో క్లీన్‌బౌల్డవగా.. మరో ఓపెనర్ అరోన్ ఫించ్ (25 రిటైర్డ్ హర్ట్: 30 బంతుల్లో 5x4) చేతి వేలు గాయం కారణంగా రిటైర్డ్ హర్ట్‌గా వెనుదిరిగాడు. ఆ తర్వాత వచ్చిన షాన్ మార్ష్ (5: 11 బంతుల్లో 1x4)‌, ట్రావిస్‌ హెడ్ (19: 49 బంతుల్లో 2x4)లను మహ్మద్ షమీ బోల్తా కొట్టించగా.. మధ్యలో హ్యాండ్‌కబ్ (13: 14 బంతుల్లో 3x4) దూకుడుగా ఆడే ప్రయత్నంలో ఇషాంత్ శర్మకి వికెట్ల ముందు ఎల్బీడబ్ల్యూగా దొరికిపోయాడు.
Nathan Lyon just getting it done. Another five for the GOAT!  #AUSvIND | @Domaincomau https://t.co/EG79fpA9ya
&mdash; cricket.com.au (@cricketcomau) 1544940056000
ఈరోజు తొలి సెషన్ ఆరంభ ఓవర్‌లోనే భారత్‌కి గట్టి ఎదురుదెబ్బ తగిలింది. ఆస్ట్రేలియా స్పిన్నర్ నాథన్ లయన్ బౌలింగ్‌లో బంతిని డిఫెన్స్ చేసేందుకు రహానె (51: 105 బంతుల్లో 6x4, 1x6) ప్రయత్నించగా.. బ్యాట్ ఎడ్జ్ తాకిన బంతి నేరుగా కీపర్ టిమ్‌పైన్ చేతుల్లోకి వెళ్లిపోయింది. దీంతో.. జట్టు స్కోరు 173 వద్దే భారత్ 4వ వికెట్ చేజార్చుకుంది. ఆ తర్వాత వచ్చిన తెలుగు క్రికెటర్ హనుమ విహారి (20: 46 బంతుల్లో 2x4) కాసేపు క్రీజులో నిలిచినా.. జట్టు జట్టు స్కోరు 233 వద్ద అతనూ ఔటైపోయాడు. హేజిల్‌వుడ్ బౌలింగ్‌లో ఆఫ్ స్టంప్‌కి వెలుపల పడిన బంతిని వెంటాడి కీపర్ టిమ్‌పైన్ చేతికి అతను చిక్కాడు. ఈ దశలో కాసేపు దూకుడుగా ఆడిన విరాట్ కోహ్లి 251 వద్ద అంపైర్ వివాదాస్పద నిర్ణయం కారణంగా ఔటవడంతో.. భారత్ జట్టు మళ్లీ ఒత్తిడిలో పడింది. ఒక ఎండ్‌లో రిషబ్ పంత్ (36: 50 బంతుల్లో 2x4, 1x6) క్రీజులో నిలిచినా.. మహ్మద్ షమీ (0), ఇషాంత్ శర్మ (1), ఉమేశ్ యాదవ్ (4 నాటౌట్), జస్‌ప్రీత్ బుమ్రా (4) తేలిపోయారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.